Forsi jekk tista' tikteb fuq kollox , żgur ma tistax tikteb ktieb fuq il- ħolm li seta' kellek . Filwaqt li fihom x' taqra , għax ikunu mżejna b' fantażija liema bħalha , ġeneralment ma jkunux jagħmlu sens la għall- qarrej u lanqas għal dak li joħlomhom . Dan l- aħħar kelli waħda minn dal- ħolm u se mmur kontra dak li għadni kif għidt ; se nirrakkuntaha . Rarissimu niftakar ħolma imma din niftakarha ċara u tonda . Inzertajt għandi ħabiba li din ta' madwar 19 -il sena qabżitilha d- dar u marret tgħix għal rasha . Ta dik l- età sorprendenti ferm li tfajla maltija tingħalaq bejn erbgħa ħitan meta tqis li l- maġġoranza taż- żgħażagħ maltin bilkemm jaf jaqlu bajda jew iferrgħu kuċċarun minestra . Issa ilha madwar erba' snin tgħix hekk u ħdejha inħossni żarmuġ peresli bħal qisha mmaturat f' daqqa . Dil- ħolma kienet dwarha bażikament . Niftakarni noħlom fejn jien u hi konna qegħdin f' xi bar lejn Malta ċentrali u f' xi ħin , għal xi raġuni jew oħra qaltli : " Isma K . , tridx torqod għandi illejla ? Fiha hassle biex toqgħod tmur id- dar tiegħek … " Jekk qed taħsbu li f' dik is- sekonda minn moħħi għadda xebgħa sess sfrenat , għandkom żball – anzi , stramba kemm hi stramba , dak il- ħin is- sess kienet l- aħħar li għaddietli minn moħħi tant li kull m' għidtilha dak il- ħin kien : " Orrajt " . F' sekonda sibt ruħi fl- appartament tagħha . Appartment kemmxejn spazjuż … insejt x' kulur kienu miżbugħin il- ħitan … għandikun fil- ħolm qas biss kulur ma tara . Karatteristika li niftakar żgur hi li l- kmamar kellhom soqfa għoljin stil ingliż u bix- xorok . F' sekonda oħra sibt ruħi b' qalziet ta' taħt abjad biss ( jidhirli għidtilkom diġà hux li s- sess ma daħal xejn f' dil- biċċa ? ) mimdud maġenbha . Irqadt mill- ewwel u fil- fond ( stramba eh li toħlom li qed torqod … paradoss galore ) . Wara ftit qomt ( fil- ħolma stess ) u dort fuq ġenb biex nara hi għadhiex hemm . Tawwalt idejja wkoll imma xejn . Lużar u mħadda b' koċċ tinjiet kull ma kien hemm , u qisu d- dawl li beda jdawwal il- kamra kien kemmxejn musfar . Għorokt għajnejja sakemm il- pupilla ġiet f' postha u f' dak il- waqt , jiġri tul il- ħajt bla heda , rajt ġurdien kannella ftit akbar minn hamster . Il- ġrieden qatt ma bżajt minnhom … imma dak il- ħin kessaħni . Niftakarni bdejt ninkwieta u bdejt naħseb jekk setax għadda minn fuqi waqt li kont rieqed … jew min jaf jekk qagħadx jilgħabli ma xagħari peresli forsi ħasbu xi tip ta' tiben . Qomt maħsud minn fuq is- sodda u bdejt miexi lejn il- bieb filwaqt li nsejjaħ lil din ħabibti . Kif noħroġ insib taraġ b' puġġaman tal- ħadid u mara ta' madwar ħamsin sena iżżomm lampa taż- żejt f' idejha , liebsa nightgown bajda kemmxejn imdennsa . Qisha bħal ħassitni u daret minnufih . Kellha xagħarha goff u mberfel u għajnejha kienu fil- ħofra . Fl- id l- oħra indunajt li kienet qed iżżomm minn denbu lil dak il- ġurdien li kont għadni kif rajt jiġri fil- kamra . Għamlet wiċċ ta' waħda inkazzata bl- ikrah u qaltli : " Jekk terġa tgħajtilha lil dik , dal- ġurdien intammaħulek ! ! " Issa , jekk hawn xi zingara li tista tirrikorri għal ballun tal- ħġieġ tagħha biex tipprova tispjegali nitfa minn dan t' hemm fuq , tkun qiegħda tagħmilli pjaċir . Qatt ġratilkom li kultant jidħlilkom messaġġ fuq il- mobajl u n- numru tiegħu / tagħha ma jkunx fuq il- ktieb tal- indirizzi tal- mobajl ? L- ewwel domanda li tfeġġ f' moħħok tkun : " Dan min il- kazz jaħbat ? " . Meta rċevejt messaġġi hekk dejjem injorajthom , kont naqa qammiel . Illum tajtha għal ħala . Jidħol messaġġ : Wara dak irċevejt madwar erba' telefonati imma ma deherx in- numru . Forsi mingħandu / mingħandha . Injorajthom kollha . Għaddiet kwarta , komplejt nirċievi : Jien : " No sense of humour ħuh ? " Xi kwarta oħra wara reġgħet ċemplet … qabbżittni mogħla pied għax kont qed nara storja fuq u x- xena li nzertat kienet qed tintwera dak il- ħin kellha ammont sostanzjali ta' suspense . Tfejt il- mobajl . U hekkhu għaddiet ġimgħa oħra … Ilbieraħ , għal xid - 8.50 pm , waqt li kont sejjer lura d- dar mix- xogħol , bdiet nieżla xita antipatka . Minn dik it- tip ta' xita rqiqa li qisha qatt ma tieqaf , fejn int u għaddej bil- karozza ma tkunx taf jekk hix nieżla xita jew jekk sempliċement ta quddiemek qed jimliek bit- titjir ta' ilma li qed itajjar bir- roti . Ovvjament , ma dix- xita fina kien hemm il- kesħa siberjana li jaf jagħmlu biss l- allat ta' Jannar . U dak il- ħin x' fettillu jdoqq id- DJ ? Diski ameriko - latini li ġejjin minn pajjiżi fejn kellhom minn tal- anqas 20 grad aktar mit- temperatura tagħna . Għal mument immaġinajtni b' xi kappell tat- tibna , b' cocktail kull kulur , b' xi mara samra tinbaram fuq ir- ramel - u għal naqa ma blajtx il- bumper tal- karozza ta' quddiemi . Apparti din , ġraw tlett affarijiet ' simpatiċi ' f' dal- weekend li għadda : i ) Kont qed niġri fix- xita ( erġajt ) f' nofs tas- Sliema biex nipprova ma nsirx qisni fellus . . . u x' insib mitluqa mal- art bħallikieku kienet qed tistenna lili eżatt kif ħriġt minn bar wara boqqa inbid ? Umbrella mitluqa mal- art . . . nofsha mkissra imma xorta użajtha ; ii ) Waqt li sieħbi kien qed jipparkja , kien se jtajjar il- park attendant . L- istramba mhux dik , imma li dan ma niżżilx l ' Alla bid- dagħa , anzi , qas waħda mġiddma ma żarrat ; iii ) Forsi dan l- aħħar l- films qed jieħdu xejra anqas hollywoodjana u anqas ovvji , imma din kienet gravi . Fl- ewwel nofs siegħa tal- film id- direttur iddeċieda li jipprova kemm jista' jkun ma jżommx il- kamera stabbli . Dan ovvjament sar bi skop , l- ewwelnett jagħti bixra aktar artistika liċ- ċinematografija u t- tieni biex jittrażmetti sens ta' konfużjoni lil dawk li jarawh . Mela tlett seats bogħod minni jkun hemm tfajla u b' dik il- vuċi antipatka tlissen xi ħaġa hekk : " Xi żball għandu dal- film b' dik il- kamera titriegħed . . . jew forsi qegħdin iċaqalqu l- projector mis- sala t' hemm fuq ? " Jumejn ilu ( ċioe fl- 1 ta' Jannar tal- 2006 ) ġara inċident li jiġrili spiss f' ristoranti maltin ta' klassi daqsxejn baxxa . Kont qiegħed ma' sħabi nikkuntemplaw fuq xi erba' pizez u biċċa lażanja tbaqbaq meta ddeċiedejna li nieħdu daqsxejn ta' xarba li tgħinek tniżżel l- ikel goff . Kważi kulħadd mar għal ovvju ; jew kapuċċin jew ċikkulata sħuna . Ma kellix aptit densità fix- xarba u ntfajt għal xi ħaġa rjali – ordnajt tè sħun b' felli lumija . Għaddiet xi kwarta u dal- wejter narah ġej , ħa jaqa' u ma jaqax , b' tè kiesaħ … minn dawk tal- landa ! L- idea ta xi ħaġa tajba u sħuna farrakhieli dan l- imbranat – fakkarni f' dik il- kesħa minflok , . Insomma , m' aċċejtajtux u tlabtu jġibli dak li ridt jien u hekk sar . Waqt li l- oħrajn bdew ixarrbu xufftejhom ta fuq biċ- ċikkulata mdewba , jien bdejt inħoss il- lumija imermra kull darba taħbat mad- daqsxejn ta' leħja ' l għandi . Kelma bdiet iġġib lill- oħra u b' xi mod il- kliem waqa' fuq u l- immaġinazzjoni fertili ta' dal- bniedem . Inzerta kien hemm wieħed fostna li għandu xi seba' kotba tiegħu u f' ħakka t' għajn iddeċiedejna li mmorru nżuruh fil- bejta tiegħu . Tal- mistħija din , imma jien kull ma qrajt tiegħu kien ktieb wieħed , u għax ta' bilfors . U lanqas m' għandi ppjanat li naqra xi ħaġa tiegħu ; bħalissa mehdi wisq fuq l- Ibleh u Il- Gaġġa – daqsxejn psikadelija ma għamlet deni lil ħadd . Stramba li t- tieni ħarġa tiegħek tas- sena tkun ma xiħ ta 75 sena , imma insomma , xi ħaġa mhux tas- soltu , wara kollox mhux dak hu li kulħadd ifittex ? i . e . li ma jkunx ordinarju ? Ftehemna ħin u ilbieraħ xil - ħdax ta' filgħodu qadt nistenna lil sieħbi jiġi jfehemni fejn . Wasal fil- ħin u dħalna . Mal- ewwel sibnieħ kieku . Laqagħna bid- daħka tiegħu tas- soltu u bħal donnu mill- ewwel induna għalxiex konna ġejna . . . pero kienet ħasra li dan Kilin deher estremament imħabbat . Deher qisu miġnun , kien qisu qed jarana dimonji ! Tefagħna f' biċċa fetħa ( mank f' kamartu ! ) u inġbarna qaqoċċa quddiemu naraw nakkwistawx xi biċċa għerf imma ħlief kemm ikkritikawlu Tinsiex , Publivs , Tinsiex ! , kemm hu sabiħ ir- Rabat ta' Malta u kemm raħal twelidi hu bla storja ma smajniex . Ma neżagerax jekk ngħid li ma domniex aktar minn għaxar minuti … naħseb kieku morna nkellmu lill- President konna ndumu aktar avolja nismagħhom jgħidu li dak dejjem b' aġenda mbullata ; daqqa jaqta' żigarella ' l hawn u daqqa jiġbed biċċa ħabel ' l hemm . Keċċiena bil- pulit ' għax kien ġej iżuru t- tabib ' u bqajna b' xiber imnieħer . Dejjem nismagħhom jgħidu li x- xjuħ ( le , ma rridx nuża l- kelma ' anzjani ' , bħallikieku jekk tgħajjat lil xi ħadd ' anzjan / a ' flok ' xiħ / a ' se tnaqqaslu / tnaqqsilha xi nofs tużżana tikmix , apparti li mhix kelma semitika ) jittalbu biex darba kultant jiġi jżurhom xi ħadd u jgħidu kelmtejn magħhom – dan deher l- oppost . Jew forsi għax VIP ? U hekkhu din kienet l- ewwel delużjoni tas- sena … naraw x' hemm aktar lest għalija f' dawn it- 363 ġurnata li baqa' .